Pawnee

Pawnee er et nordamerikansk urfolk fra de store slettene (prærien) i det sentrale USA. Historisk har de levd i Nebraska og nordlige Kansas, men er i dag basert i Oklahoma. Parks, Douglas R.: «Pawnee», Encyclopedia of Oklahoma History and Culture. Oklahoma Historical Society. Arkivert fra originalen 5. august 2011. 

De er føderalt anerkjent av de amerikanske myndigheter som Pawnee Nation of Oklahoma, som har hovedkontor i Pawnee i Oklahoma. Deres pawneespråk tilhører den kaddanske språkfamilien, og deres navn på seg selv er Chatiks si chatiks eller «Men of Men» på engelsk. Viola, Herman J. (2008): Warriors in Uniform: The legacy of American Indian heroism. National Geographic Books. ISBN 9781426203619; s. 101.

Historisk sett bodde pawneefolket i landsbyer med jordhytter nær elvene Loup, Republican og South Platte. De faste landsbyene huset to eller flere familier og tjue eller flere mennesker. Pawnee-stammens økonomiske aktiviteter gjennom året vekslet mellom å dyrke avlinger og jakte på bison. På 1700-tallet var pawneene allierte med Frankrike og spilte en viktig rolle i å begrense den spanske utvidelsen på de store slettene. Pawneene bekjempet Spanias utsendinger for godt i et slag i 1720.

De levde langs elveområdene Loup (ickariʾ) og Platte (kíckatuus) i århundrer. Imidlertid begynte flere stammer fra de store innsjøene å bevege seg inn på de store slettene (Great Plains) og trenge inn på pawneenes områder, blant disse dakotafolket, lakota (páhriksukat / paahíksukat) («kutte hals») og cheyenne (sáhe / sáhi). Arapaho (sáriʾitihka) («hundespiser») flyttet også inn i området til pawneene. Samlet omtalte pawneefolket disse stammene som cárarat («fiendestamme») eller cahriksuupiíruʾ («fiende»). Pawnee var tidvis i krig med comanchestammen (raaríhtaʾ) og kiowaene (káʾiwa) lenger sør.«Shar-I-Tar-Ish. A Pawnee Chief», From History Of The Indian Tribes Of North America

 Demografi 
På begynnelsen av 1700-tallet utgjorde pawneefolket mer enn 60 000 mennesker. «Culture - Pawnee History», Pawnee History 

På begynnelsen av 1800-tallet levde rundt beregnet 10 000 til 12 000 fra pawneefolket i Nebraska. Grunnet deres få antall hadde de lite å frykte fra sine tradisjonelle fiender.«The Pawnee and the Lakota Sioux», Nebraska Studies

I løpet av 1800-tallet førte smittsomme sykdommer og epidemier av kopper og kolera fra europeere til at pawnee-stammen nesten ble utryddet. «Pawnee (tribe)», The Encyclopedia of Oklahoma History and Culture I 1860 var pawneebefolkningen redusert til bare 4000. «Pawnee Nation of Oklahoma», Whose Land Den sank ytterligere mellom 1857 og 1876, på grunn av sykdom, avlingssvikt, krigføring og regjeringens rasjoneringspolitikk, til færre enn 2000 mennesker,«Pawnees», Encyclopedia of the Great Plains hvoretter pawneene ble tvunget til å flytte til Indianerterritoriet (Indian Territory), som senere ble Oklahoma. Ved 1900 var det bare rundt 600 igjen.«Pawnee», Spartacus Educational På slutten av 1900-tallet hadde befolkningen økt til rundt 2400, hvorav de fleste bodde rundt hovedkvarteret til stammerådet i Pawnee i Oklahoma.

 Referanser 

 Litteratur 



 Eksterne lenker 


Kategori:Indianerstammer
Kategori:Prærieindianere
Kategori:Urfolk i USA
Kategori:Urfolk i Nebraska
Kategori:Urfolk i Kansas
Kategori:Urfolk i Oklahoma